**Učíme na diaľku**

Predmet: **Odborný výcvik**

Trieda: **1.C**

Učebný odbor: **Stavebná výroba – stavbár, murár**

Téma: **Maľovanie izby**

**Materiál potrebný na maľovanie izby:**

* Zakrývacie fólie
* Maskovacia páska
* Štetec,valček,vedro
* Stierka na vyrovnanie nerovnosti
* Penetracný náter
* Snehobielá farba

**Pracovný postup maľovania:**

Z miestnosti vynesieme ľahšie kusy nábytku a drobnosti, ťažký nábytok presunieme do stredu. Podlahu zakryjeme kartónom alebo silnejšou fóliou. Maskovacou páskou prelepíme lišty, podlahy dvere, vypínače, okná.

Špachľou odstránime vrstvy, ktoré sa odlupujú ,vymetieme z nich prach ,praskliny vyplníme sadrou, alebo stierkou. Necháme vyzrieť a potom robíme penetráciu.

Steny natrieme penetračným prípravkom. Hĺbková penetrácia prispieva k spevneniu sypkejších podkladov.

**Maľovanie:**

Miestnosť začneme maľovať od stropu a snažíme sa celú plochu v rovnakej farbe vymaľovať naraz. Postupujeme smerom od okna. Najskôr namaľujeme štetcom rohy, okraje plôch. Kým začneme maľovať iným odtieňom farba zaschnúť. V maľovaní pokračujeme valčekom , a to vždy smerom od okna do hĺbky miestnosti, aby bolo vidieť či je farba rovnomerne nanesená.

**Dokončovacie práce:**

Po namaľovaní všetkých plôch strhneme pásky zo zásuviek a vypínačov a štetcom domaľujeme prípadne vynechané plochy. Zvyčajne aplikujeme dve vrstvy farby.

Prvý náter je redší na spevnenie podkladu a druhý hustejší, aby mal vyššiu kryciu schopnosť.

Väčšina moderných farieb schne veľmi rýchlo , najmä v lete ,takže ak začneme maľovať skoro ráno už podvečer môžeme kontrolovať výsledok a to ešte za denného svetla.

 